
MADONAS NOVADA PAŠVALDĪBAS DOMES
LĒMUMS
Madonā

2026. gada 29. septembrī			      	     		                             Nr. 568
								               (protokols Nr. 13, 53. p.)

Par speciālistam izīrējamo dzīvojamo telpu - dzīvokļa īpašumu adresē Krasta iela 6-10, Cesvaine, Madonas novads    
[bookmark: _Hlk152090412]	Madonas novada Cesvaines apvienības pārvaldē saņemts Cesvaines vidusskolas pārsūtīts Cesvaines vidusskolas pedagoģes Alises Kaņepones [..] iesniegums ar lūgumu izīrēt dzīvojamo telpu kā kvalificētam speciālistam. 
06.01.2026. starp Cesvaines vidusskolu un Alisi Kaņeponi noslēgts [..] darba līgums Nr. [..] , nosakot, ka ar [..] A. Kaņepone pilda Cesvaines vidusskolas mūzikas skolotājas amata pienākumus. Darba līgums ir noslēgts uz nenoteiktu laiku.
Madonas novada pašvaldības Dzīvokļu jautājumu komisija 2026. gada 17. septembra sēdē ir pieņēmusi lēmumu Nr. 323 (protokols Nr. 15, 50. p.) atzīt, ka Alise Kaņepone ir tiesīga saņemt pašvaldības palīdzību kvalificēta speciālista nodrošināšanai ar dzīvojamo telpu.
	Madonas novada pašvaldības 2025. gada 30. septembra saistošo noteikumu Nr. 4 „Par dzīvojamo telpu izīrēšanu kvalificētam speciālistam Madonas novadā” 11. punktā paredzēts, ja speciālists atzīts par tiesīgu saņemt palīdzību un Pašvaldības rīcībā ir brīva dzīvojamā telpa, Dome pieņem 3. punktā minēto lēmumu. Saistošo noteikumu 3. punktā paredzēts, ka lēmumu par dzīvojamās telpas īres līguma slēgšanu ar speciālistu pieņem Madonas novada pašvaldības dome.
Pamatojoties uz likuma „Par palīdzību dzīvokļa jautājumu risināšanā” 11. panta trešo daļu, 21.1 panta pirmo daļu un 21.2 panta pirmo daļu, kas nosaka pašvaldības tiesības un kārtību dzīvojamās telpas izīrēšanai kvalificētam speciālistam, ievērojot Madonas novada pašvaldības 2025. gada 30. septembra saistošo noteikumu Nr. 4 „Par dzīvojamo telpu izīrēšanu kvalificētam speciālistam Madonas novadā” 6., 11. punktu un 7.1.2. apakšpunktu, ņemot vērā 22.09.2026. Finanšu komitejas sēdes atzinumu, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  
1. Izīrēt Madonas novada pašvaldības dzīvojamo telpu – dzīvokļa īpašumu ar adresi Krasta iela 6-10, Cesvaine, Madonas novads, Madonas novada Cesvaines vidusskolas mūzikas skolotājai Alisei Kaņeponei, [..]. 
2. Uzdot Nekustamā īpašuma pārvaldības un teritoriālās plānošanas nodaļas Nekustamā īpašuma darījumu speciālistam mēneša laikā no lēmuma pieņemšanas dienas noslēgt īres līgumu ar Alisi Kaņeponi par speciālistam izīrējamo dzīvojamo telpu ar adresi Krasta iela 6-10, Cesvaine, Madonas novads, uz laiku viens gads.


Domes priekšsēdētājs							A. Lungevičs

